L-Awtorità tal-Ippjannar approvat il-binja l-ġdida tal-MCAST f' Raħal Ġdid, liema binja ser tkun qed tintuża bħala Istitut għall-Informazzjoni Teknoloġika u l-Kommunikazzjoni. Din il-binja ser tkun kbira3,420 metru kwadru filwaqt li biż-żona tal-madwar din titla' għal ħdax il-elf u disa mitt metru kwadru. L-istruttura ser tkun tixbah liċ-Ċentru tar-Riżorsi li diġa hemm mibni fiż-żona. Dan hekk kif l-attenzjoni qed tingħata lid-disinn kif ukoll il-mobilità tal-istudenti u ta' dawk li jagħmlu użu mill-kampus. Il-binja ser tinkludi wkoll ġnien rikreattiv u żona ta' studju.